
A Kárpátaljai Magyar Művelődési Intézet

nagy szeretettel meghívja Önt és kedves családját

az Anima vonósnégyes komolyzenei  koncertjére,

amelyre 2012. december 18-án 16.30 órai kezdettel 
(közép-európai idő) kerül sor 
a Beregszászi Műveszeti Iskola 

(Beregszász, Munkácsi út 24–26.) koncerttermében.

A belépés ingyenes.

Az Anima vonósnégyes tagjai: Soós Gábor (I. hegedű), Vitányi Csaba (II. hegedű), Krajnik Ágoston (brácsa), Lipták Zsuzsanna (cselló).

Az ANIMA vonósnégyes 2000-ben alakult. 2002-ben már velük reklámozták a Borsodi Zenei Fesztivált országszerte. 2004 márciusában Mauritius szigetén turnézott a kvartett, ahol előttük csak egy ilyen jellegű formáció járt. Az első koncert után újabb felkérést kaptak és ősszel ismét visszatértek a szigetre. Felléptek már az ország szinte összes nagyvárosában beleértve a Budapestet is. Miskolcon és az ország keleti régiójában rendszeresen koncertezik az együttes. Felléptek ezen kívül többek között Szlovákiában, Svájcban, Belgiumban, Romániában és Olaszországban is.  Az Anima vonósnégyes nagy hangsúlyt fektet az ifjúság zenei nevelésére, évente számos koncertet ad iskolákban, sőt óvodákban is. A kvartett igyekszik lépést tartani a modern korral, fellépéseikbe esetenként multimédiás elemeket is beleszőnek.
        A program a Bethlen Gábor Alap támogatásával valósul meg.
